SCBSแรงจัดเทรดอันดับ1เบียดกิมเอ็ง
บล.ไทยพาณิชย์เทรดสนั่น ส่วนแบ่งตลาดค้าหลักทรัพย์พุ่งเป็นอันดับ 1 แซง บล.กิมเอ็ง
20 ส.ค. 2554

บล.ไทยพาณิชย์เทรดสนั่น ส่วนแบ่งตลาดค้าหลักทรัพย์พุ่งเป็นอันดับ 1 แซง บล.กิมเอ็ง 
การซื้อขายหลักทรัพย์เมื่อวันที่ 14 ต.ค. 2553 ปรากฏว่าบริษัทหลักทรัพย์ (บล.) ไทยพาณิชย์ (SCBS) มีส่วนแบ่งตลาดด้านนายหน้าซื้อขายหลักทรัพย์สูงเป็นอันดับ 1 สัดส่วน 12.04% ของทั้งตลาด แซงหน้าบริษัทหลักทรัพย์ กิมเอ็ง (ประเทศไทย) หรือ KEST ที่มีส่วนแบ่งตลาด 11.70% ทั้งนี้ บล.กิมเอ็ง เป็นแชมป์โบรกเกอร์หลายสมัย และในแต่ละวันจะมีส่วนแบ่งตลาดทิ้งห่างอันดับ 2 หลายเปอร์เซ็นต์ 
นายกิตติพงศ์ สิทธิญาวณิชย์ กรรมการผู้จัดการ สายงานค้าหลักทรัพย์ บล.ไทยพาณิชย์ เปิดเผยว่า มูลค่าการซื้อขายผ่านบริษัทพุ่งสูงขึ้นเป็นอันดับ 1 นับว่าเป็นวันแรก เพราะโดยปกติส่วนแบ่งการตลาดจะติดอยู่ในอันดับ 1 ใน 10-15 อันดับแรกของโบรกเกอร์
ทั้งนี้ วันที่ 14 ต.ค.ที่ผ่านมา ลูกค้าของบริษัทหักกลบลบการซื้อขายแล้วมียอดซื้อสุทธิกว่า 900 ล้านบาท และไม่มีการซื้อขายรายการใหญ่ (บิ๊กล็อต) แต่เป็นการซื้อขายของลูกค้าตามปกติทั้งลูกค้ารายย่อยและสถาบัน
สำหรับมุมมองตลาดของ บล.ไทยพาณิชย์ เชื่อว่าดัชนีปีนี้มีโอกาสแตะ 1,000 จุด และคาดว่าปีหน้าเป้าหมายดัชนีหุ้นจะอยู่ที่ 1,150 จุด